wickkiey/tamil-wikipedia-chunked huggingface dataset:
# முதலாம் நரசிம்மவர்மன் (630-668)

## இலக்கியத்தில் நரசிம்மவர்மன்

கல்கி கிருஷ்ணமூர்த்தி எழுதிய சிவகாமியின் சபதம், மகேந்திரவர்மன் மற்றும் நரசிம்மவர்மன் ஆகியோரின் ஆரம்ப காலத்தையும் சாளுக்கியர்களுடன் அவரது போரையும் அடிப்படையாகக் கொண்டது. மேலும் கல்கி கிருஷ்ணமூர்த்தி எழுதிய பார்த்திபன் கனவு, நரசிம்மவர்மனின் ஆட்சியின் பின்னணியை அடிப்படையாகக் கொண்டது .
# அழகாபுரி பட்டணம் (அலகரை)

**அலகரை**, திருச்சிராப்பள்ளி மாவட்டத்தில் தொட்டியம் ஒன்றியத்தில் அமைந்த ஒரு கிராமமாகும். இது விவசாயத்தினை சார்ந்துள்ள ஒரு கிராமமாகும்.
# அழகாபுரி பட்டணம் (அலகரை)

## வரலாறு

இக்கிராமம் சோழர் காலத்தில் மணமேடு, முள்ளிப்பாடி, அலகரை ஆகிய ஊர்களை உள்ளடக்கிய அழகாபுரிபட்டணம் என்றழைக்கப்பட்டடது. அப்போது உருவாக்கப்பட்ட சிவன் கோயில் மிகப்பழமையானது. இக்கோவிலில் சோழர்களால் உருவாக்கப்பட்ட கல்வெட்டுகள் இக்கோவிலின் பின்பக்க சுவரில் காணப்படுகிறது. இந்த கோயில் ஊரின் மையப்பகுதியில் அமைந்துள்ள ஒரு சிவலாயத் தலமாகும்.
# அழகாபுரி பட்டணம் (அலகரை)

## மக்கள் தொகை

தற்போது கிராமத்தில் ஏறக்குறைய 800 குடும்பங்கள் வசித்து வருகின்றனர். இக்கிராமத்தில் பழமையான அக்ரகாரம் உள்ளது.
# அழகாபுரி பட்டணம் (அலகரை)

## பள்ளி

இக்கிராமத்தில் ஒரு உயர்நிலைப்பள்ளி செயல்பட்டு வருகிறது. இப்பள்ளியில் தற்போது 400 மாணவர்கள் பயின்று வருகின்றனர். மேலும் இக்கிராமத்தில் ஒரு ஆதிதிராவிடர் உயர்நிலைப்பள்ளியும், பஞ்சாயத்துத் தொடக்கப்பள்ளியும் செயல்பட்டு வருகிறது.
# கவனவீச்சுமானி

**கவனவீச்சுமானி** அல்லது **கவனவீச்சு சோதனைக்கருவி** (*tachistoscope*) என்பது ஒருவருடைய காட்சிக் கவனவீச்சை அளந்தறியப் பயன்படுத்தப்படும் ஒரு கருவி ஆகும். இக்கருவியானது, பல பொருள்களின் படிமத்தை ஒரு நொடிப்பொழுது அல்லது ஒரு குறிப்பிட்ட நேரத்திற்கு மட்டும் எதிரில் உள்ளவருக்குத் தெரியும்படி வெளிக்காட்ட வல்லது. அறிதல் வேகத்தை அதிகரிக்க, உணர்வுபூர்வமாக அடையாளம் காண முடியாதபடி மிக வேகமாக ஒன்றைக் காட்ட அல்லது ஒரு படத்தின் கூறுகள் மறக்கமுடியாதவை என்பதைச் சோதிக்க இதைப் பயன்படுத்தலாம்.
# கவனவீச்சுமானி

## வரலாறு

செருமானிய உடலியங்கியலாளர் ஏ. டபிள்யூ. வோக்மேன் என்பவர் 1859 இல் கவனவீச்சுமானி பற்றிக் கூறினார். சாமுவேல் ரென்சா என்பவர் இரண்டாம் உலகப் போரில் விமானிகளுக்கான பயிற்சியின் போது வானூர்திகளின் நிழற்படங்களை நட்பு அல்லது எதிரியாக அடையாளம் காண உதவுவதற்காக இதைப் பயன்படுத்தினார்.
# கவனவீச்சுமானி

## கவனவீச்சு

கவன வீச்சு என்பது ஒரு சிறு கால அளவுக்குள் சில பொருட்களையே நம்மால் கவனிக்க முடியும். ஒரே பாா்வையில், மிகக் குறுகிய நேரத்தில், எத்தனைப் பொருட்களை அல்லது தூண்டல்களை ஒருவன் உணர்ந்து அறிகிறான் என்பதே அவனது கவனவீச்சு என்று வரையறுக்கப்படுகிறது. கவனவீச்சை, புலன்காட்சி வீச்சு என்றும் சிலர் குறிப்பிடுவர். கவனவீச்சின் அளவு நமது நனவுப்பரப்பின் குவிமையத்தில் ஒரே சமயத்தில் எத்தனை பொருட்கள் இடம்பெறக் கூடும் என்பதைப் பொறுத்தது.
# கவனவீச்சுமானி

## செயற்பாடு

பொதுவாக இக்கருவியில், புள்ளிகள் பல இடப்பட்ட அட்டைகள் (Dot figures) ஒன்றன்பின் ஒன்றாகப் பொருத்தப்பட்டு ஒவ்வொன்றும் ஒரு நொடிப்பொழுதே வெளிக்காட்டப்படும். ஒவ்வோர் அட்டையிலும் எத்தனை புள்ளிகள் உள்ளன என்று கவனித்துக் கூறும்படி சோதனைக்குட்படுவோர் பணிக்கப்படுவர். எத்தனை புள்ளிகள் வரை அவனால் கவனித்து, புள்ளிகளின் எண்களைச் சரியாகக் கூறமுடிகிறதோ, அவ்வெண் அவனது காட்சிக் கவனத்தின் வீச்சாகும். புள்ளிகள் ஒழுங்காக முறைப்படி அமைக்காதவாறு அட்டையில் குறிக்கப்பட்டிருப்பின், முதிர்ச்சியடைந்த ஒருவனின் கவன வீச்சு 6 அல்லது 7 ஆக இருக்கும். இதன் மூலம் நாம் அறியக்சுடியது யாதெனில் ஒரே சமயத்தில் நாம் பார்க்கக்கூடிய பொருட்களின் எண்ணிக்கை வரையறைக்குட்பட்டது என்பதும், வகுப்பில் மாணவரிடம் பல பொருட்களைச் சிறிது நேரம் மட்டும் காட்டுவதால், அவர்கள் எல்லாவற்றையும் கவனத்துடன் நோக்க முடியாது என்பதும் ஆகும். இதன் அடிப்படையில்தான் மிக விரைவாகச் செல்லும் வாகனங்களுக்கு 4 முதல் 6 வரையிலான எண்கள் தரப்படுகிறது. இதேபோன்று தொலைபேசிக் கருவிகளுக்கும் அதிக அளவு 7 அல்லது 8 எண்களே தரப்படுகிறது. மிக அதிக அளவிலான எண்கள் இருந்தால் நாம் கவனத்தில் கொள்ள முடியாது.
# இணை தொடர்பு

**இணைத் தொடர்பு** (*mating connection*) என்பது ஒன்றுக்கொன்றுவேறுபட்ட இரண்டு அல்லது அதற்கு மேற்பட்ட வடிவங்களின் பாகங்களை ஒன்றிணைக்கும் ஒரு வேறுபட்ட தாெகுப்பு முறையாகும். கற்பனையுடன் காண்கையில்இந்தஇணைப்பானது இரண்டு ஆண், பெண் விலங்குகள் உடலியல் ரீதியாக இணைவது போன்ற ஒரு தோற்றத்தை உருவாக்கும். இத்தகைய இணைப்புகளில் மிகவும் சிக்கலான உறவுகள் இருப்பினும் ஒரு பாகம் ஆணாகவும் மற்றொரு பாகம் பெண்ணாகவும் செயல்படும். ஏதேனும் ஒரு மின்னிணைப்பு, மரையாணியிணைப்பு, திருகு வெட்டுப் புரிஆகியவை இணைத் தொடா்பின் அடிப்படையில் உருவான தொகுப்புக்கு எடுத்துகாட்டுகளாகும்.
# அணுக்கட்டு எண்

**அணுக்கட்டு எண்** (*Atomicity*) என்பது ஒரு மூலக்கூறில் இருக்கும் மொத்த அணுக்களின் எண்ணிக்கையைக் குறிக்கிறது. எடுத்துக்காட்டாக, ஆக்சிசனின் ஒவ்வொரு மூலக்கூறும் (O2) இரண்டு ஆக்சிசன் அணுக்களால் ஆனது. எனவே ஆக்சிசனின் அணுக்கட்டு எண் 2 ஆகும். முற்காலத்தில் அணுக்கட்டு எண் என்ற சொல் சில நேரங்களில் இணைதிறனைக் குறிக்கும் அதே பொருளில் பயன்படுத்தப்பட்டுள்ளது.  
அணுக்கட்டு எண்ணின் அடிப்படையில் மூலக்கூறூகள் பின்வருமாறு வகைப்படுத்தப்படுகின்றன.
# அணுக்கட்டு எண்

## ஓரணு மூலக்கூறுகள்

ஓரணுவால் ஆக்கப்பட்ட மூலக்கூறுகள் ஓரணு மூலக்கூறுகள் எனப்படும்.  
எ.கா: ஈலியம், நியான், ஆர்கான் போன்ற அனைத்து மந்த வாயுக்கள்.
# அணுக்கட்டு எண்

## ஈரணு மூலக்கூறுகள்

இரண்டு அணுக்கள் சேர்ந்து உருவாகும் மூலக்கூறுகள் ஈரணு மூலக்கூறுகள் எனப்படும்.  
எ.கா: ஐதரசன், குளோரின், ஆக்சிசன்.
# அணுக்கட்டு எண்

## மூவணு மூலக்கூறு

மூன்று அணுக்கள் சேர்ந்து உருவாகும் மூலக்கூறுகள் மூவணு மூலக்கூறுகள் எனப்படும்.  
எ.கா: ஓசோன்.
# அணுக்கட்டு எண்

## பல்லணு மூலக்கூறுகள்

மூன்று அணுக்களுக்கு மேற்பட்ட அணுக்களால் ஆன மூலக்கூறு பல்லணு மூலக்கூறு எனப்படும்.  
எ.கா:பாசுபரசு, கந்தகம்  
அனைத்து உலோகங்களும், கார்பன் போன்ற வேறு சில தனிமங்களும் எளிமையான அமைப்பைக் கொண்டிருக்கவில்லை, ஆனால் அவை மிகப் பெரிய மற்றும் வரம்பற்ற எண்ணிக்கையிலான அணுக்களைக் கொண்டுள்ளன. அவற்றின் அணுக்கட்டு எண்ணை தீர்மானிக்க முடியாது. எனவே பொதுவாக இவற்றின் அணுக்கட்டு எண் 1 ஆக கருதப்படுகிறது.  
ஒரே தனிமத்தின் புறவேற்றுமை வடிவங்கள் வெவ்வேறு அணுக்கட்டு எண்ணையும் கொண்டிருக்கலாம்.
முதல் முப்பது தனிமங்களின் அணுக்கட்டு எண் அட்டவனையில் கொடுக்கப்பட்டுள்ளது.
| 1 | நீரியம் | 2 |
| --- | --- | --- |
| 2 | ஈலியம் | 1 |
| 3 | இலித்தியம் | 1 |
| 4 | பெரிலியம் | 1 |
| 5 | போரான் | 1<sup>*</sup> |
| 6 | கரிமம் | 1 |
| 7 | நைட்ரசன் | 2 |
| 8 | ஆக்சிசன் | 2 |
| 9 | புளோரின் | 2 |
| 10 | நியான் | 1 |
| 11 | சோடியம் | 1 |
| 12 | மக்னீசியம் | 1 |
| 13 | அலுமினியம் | 1 |
| 14 | சிலிக்கான் | 1<sup>**</sup> |
| 15 | பாசுபரசு | 4 |
| 16 | கந்தகம் | 8 |
| 17 | குளோரின் | 2 |
| 18 | ஆர்கான் | 1 |
| 19 | பொட்டாசியம் | 1 |
| 20 | கல்சியம் | 1 |
| 21 | இசுக்காண்டியம் | 1 |
| 22 | தைட்டானியம் | 1 |
| 23 | வனேடியம் | 1 |
| 24 | குரோமியம் | 1 |
| 25 | மாங்கனீசு | 1 |
| 26 | இரும்பு | 1 |
| 27 | கோபால்ட்டு | 1 |
| 28 | நிக்கல் | 1 |
| 29 | செப்பு | 1 |
| 30 | துத்தநாகம் | 1 |
| <sup>*</sup> போரானுக்கு பல புறவேற்றுமைகள் உண்டு. |  |  |
| <sup>**</sup> சிலிக்கான் வலைப்பின்னல் அணிக்கோவையாக உருவாகிறது | } |  |
# இயற்பியல் ஆசிரியர் (இதழ்)

***இயற்பியல் ஆசிரியர்*** (*The Physics Teacher)* என்பது இயற்பியல், பயன்முறை இயற்பியல், இயற்பியல் கல்வி ( கலைத்திட்ட மேம்பாடுகள், கற்பித்தல், அறிவுறுத்தல் ஆய்வக உபகரணங்கள் போன்றவை) புத்தக மதிப்புரைகள், வரலாறு மற்றும் தத்துவத்தை உள்ளடக்கிய இயற்பியல் ஆசிரியர்களின் அமெரிக்க சங்கத்தின் சார்பாக *ஏஐபி* பதிப்பகத்தால் வெளியிடப்பட்ட ஒரு சக மதிப்பாய்வு செய்யப்பட்ட கல்வி இதழாகும். இது 1963 இல் நிறுவப்பட்டது மற்றும் தற்போதைய தலைமை ஆசிரியர் கேரி வைட் ( ஜார்ஜ் வாசிங்டன் பல்கலைக்கழகம் ). பால் ஜி. ஹெவிட் இயற்பியல் ஆசிரியர் இதழுக்கு தொடர்ந்து பங்களிப்பவர்.
# இயற்பியல் ஆசிரியர் (இதழ்)

## இவற்றையும் காண்க

- அமெரிக்க இயற்பியல் ஆய்விதழ்
# இயற்பியல் ஆசிரியர் (இதழ்)

## வெளியிணைப்புகள்

-
# வில்லியம் வில்பர்ஃபோர்ஸ்

**வில்லியம் வில்பர்ஃபோர்ஸ்**  
வில்லியம் வில்பர்ஃபோர்ஸ் (24 ஆகஸ்ட் 1759-29 ஜுலை 1883) ஒரு ஆங்கிலேய அரசியல்வாதி, கொடையாளி மற்றும் அடிமை வணிகத்தைத் தடுக்கும் இயக்கத்தின் தலைவராகவும் இருந்தார். இவர் 1780-ல் அரசியலில் நுழைந்தார். இறுதியாக யாக்சயாின் சுயேட்சை நாடாளுமன்ற உறுப்பினராக (1784-1812) ஆனார். இவர் 1785-ல் கிறிஸ்தவராக மாறினார். இந்நிகழ்வு இவர் வாழ்க்கையில் பல மாற்றங்களைத் தந்தது. 17877-ல் வில்லியம், தாமஸ் கிரார்க்சோனட் சார்ப், கன்னா மோர் மற்றும் சார்லஸ் மிடில்டன் ஆகியோரைச் சந்தித்தார். இவர் அனைவரும் சேர்ந்து வில்லியம்-யை அடிமை ஒழிப்பு இயக்கத்தை முன்னெடுத்துச் செல்ல சம்மதிக்க வைத்தனர். விரைவில் இவ்வியக்கத்தின் முன்னோடியாகத் திகழ்ந்தார். ஆங்கில அடிமை வணிகத்திற்கு எதிராக 20 ஆண்டுகளாக போராடினார்.  
மதம் நல்லொழுக்கம் மற்றும் கல்வி ஆகியவற்றின் முக்கியத்துவம் வில்லியமுக்கு உணர்த்தப்பட்டது. தீமையை அளிக்கும் கழகம், இந்தியாவில் கிறிஸ்துவ சமயத்தைப் பரப்பும் அமைப்பு, சுதந்திர சைர லியோன் காலனியை உருவாக்குதல் கிறிஸ்துவ சபை உருவாக்கம், விலங்குகள் வதை தடுப்புக் கழகம் ஆகியவற்றிற்காக பரப்புரை மேற்கொண்டு வெற்றிபெற்றார். மாறுதலை விரும்பாத அவருடைய பண்பு அவரை அரசியல் ரீதியாகவும், சமூக ரீதியாகவும் கருத்து மாறுபாடுள்ள சட்டத்தை ஆதரவளிக்க வழிகோலியது. மேலும் இவர் சொந்த நாட்டில் உள்ள அநீதியைக் கண்டு கொள்ளாமல் இருப்பதாகவும், மாற்றாக வெளிநாடுகளில் உள்ள அடிமைகளுக்காக பரப்புரை மேற்கொள்வதாகவும் விமர்சனத்திற்கு உள்ளானார்.
அதன்பிறகு, முழுமையான அடிமைத் தனத்தை ஒழிப்பதற்காக பரப்புரை மேற்கொண்டார். 1826-ல் வில்லியம்-ன் உடலநலக்குறைவு காரணமாக நாடாளுமன்றத்திலிருந்து பதவி விலகினார். அதன்பிறகும் தொடர்ந்து அடிமை ஒழிப்பிற்காக போராடினார். இவருடைய பரப்புரை அடிமை ஒழிப்புச் சட்டம் 1833 உருவாக வழி வகுத்தது. இச்சட்டம் ஆங்கில பேரரசில் அடிமை ஒழிப்பிற்கு வழி வகுத்தது. இச் சட்டம் ஆங்கிலப் பராளுமன்றத்தில் நிறைவேறியதைக் கேட்ட 3 நாட்களுக்குப் பிறகு வில்லியம் மரணமடைந்தார். வில்லியம் தன்னுடைய நெருங்கிய நண்பரான வில்லியம் பிட்டின் கல்லரைக்கு அருகில் புதைக்கப்பட்டார்.
# வில்லியம் வில்பர்ஃபோர்ஸ்

## குழந்தைப் பருவம் மற்றும் கல்வி

வில்ஃபர்போர்ஸ் இங்கிலாந்திலுள்ள யார்க்சயர் மாகாணத்தில் உள்ள ஹல் என்ற ஊரில் ஆகஸ்ட் 24,1759-ல் ராபர்ட் வில்ஃபர்போர்ஸ் (1728-1768)ஒரு செல்வ செழிப்புமிக்க வணிகர்,அவருடைய மனைவி எலிசபெத் பேர்டு(1730-17980)ஆகிய இருவருக்கும் ஒரே மகனாகப் பிறந்தார். இவருடைய தாத்தா வில்லியம்(1690-1774 அல்லது 1776) கடல் கடந்து பால்டிக் நாடுகளுடன் வணிகம் செய்து, தன் குடும்பத்தைச் செழிப்புடன் வைத்திருந்தார். இவர் இரண்டு முறை ஹல்-ன் மேயராகத் தேர்ந்தெடுக்கப்பட்டார்.  
வில்ஃபர்போர்ஸ் சிறிய, மெலிந்த, உடல்நலம் குன்றியராகவும் மற்றும் கண்பார்வை குறையுள்ள சிறுவனாகவும் இருந்தார். 1767-ல் ஹல்-ல் உள்ள இலக்கணப் பள்ளியில் சேர்ந்தார். அந்த நேரம் இளமை மற்றும் திறம் வாய்ந்த ஜோசப் மில்னர் அப்பள்ளியின் தலைமையாசிாியராக இருந்தார். இவர் வில்ஃபர்போர்ஸ்-ன் வாழ்நாள் நண்பராகத் திகழ்ந்தார். வில்லியம்-ன் தந்தை 1768-ல் இறந்தார். அதற்கு முன் வரை பள்ளியில் இவருக்கு சாதகமான சூழ்நிலையே இருந்தது. அவருடைய தந்தை இறந்தபின் வாழ்க்கை முறையில் பல மாற்றங்கள் நிகழ்ந்தன. 9 வயது சிறுவனான வில்ஃபர்போர்ஸ்-ஐ வளர்க்க அவருடைய தாயார் மிகவும் சிரமப்பட்டார். எனவே செல்வச் செழிப்பு மிக்க அவருடைய அத்தை, மாமா வீட்டிற்கு அனுப்பி வைக்கப்பட்டார். அவர்களுடைய வீடு புனித ஜேம்ஸ், லண்டன் மற்றும் லண்டனிலிருந்து 7 மைல் தொலைவில் இலண்டனின் தென்மேற்குப் பகுதியில் உள்ள விம்பிள்டன் ஆகிய இரு இடங்களிலும் இருந்தன. இரண்டு ஆண்டுகள் அவர் விடுதியில் தங்கிப் படித்தார். இவருடைய விடுமுறை நாட்களை விம்பிள்டனில் கழித்தார். அங்குதான் அவர் தன் உறவினர்களை அதிகமாக நேசித்தார். வில்ஃபர்போர்ஸ் கிறிஸ்தவ மதத்தின் மீது ஈடுபாடு கொண்டார். ஏனென்றால் அவருடைய அத்தை ஹன்னா, செல்வச் செழிப்பு மிக்க கிறிஸ்தவ வணிகரான ஜான் தார்ன்டன்-ன் தந்தையாவார். இவருடைய தாக்கத்தினாலேயே வில்ஃபர்போர்ஸ் கிறிஸ்தவராக மாறினார்.  
வில்ஃபர்போர்ஸ் தீவிரமான கிறிஸ்தவனாக மாறினார். இதனைப் பார்த்த அவருடைய தாயும், தாத்தாவும் 1771-ல் அவருடைய 12-ம் வயதில் மீண்டும் ஹல்-லிற்கே அழைத்து வந்தனர். தன்னுடைய அத்தை, மாமாவைப் பிாிந்து வந்த வில்ஃபர்போர்ஸ் மிகவும் மனமுடைந்து போனார். வில்ஃபர்போர்ஸ்ஸின் குடும்பம் அவரை ஹல்-லில் உள்ள இலக்கணப் பள்ளியில் பயில அனுமதிக்கவில்லை. ஏனென்றால் அப்பள்ளியின் தலைமை ஆசிாியர் ஒரு தீவிர சமயப் பற்றாளர். ஆகவே வில்ஃபர்போர்ஸ் அருகில் உள்ள பாக்லிங்டன் பள்ளியில் 1771 முதல் 1776 வரை தன் படிப்பைத் தொடர்ந்தார். கிறிஸ்தவ சமயத்தால் ஈர்க்கப்பட்டதால், வில்ஃபர்போர்ஸால் ஹல்-ன் வாழ்க்கை முறையை ஏற்றுக் கொள்ள முடியவில்லை. பிறகு அவருடைய கிறிஸ்தவ மதத்தின் உணர்ச்சி வேகம் குறைந்தவுடன் ஹல்-ன் சராசாி வாழ்க்கையை ஏற்றுக் கொண்டார்.
அக்டோபர் 1776-ல் தனது 17 ஆவது வயதில், வில்ஃபர்போர்ஸ் கேம்பிாிட்ஜ்ஜில் உள்ள புனித ஜான் கல்லூரியில் சேர்ந்தார். அவருடைய தாத்தா மற்றும் மாமாவின் இறப்பிற்குப் பிறகு, 1777-ல் செல்வந்தராகவும், சுதந்திரமாக செயல்படுபவராகவும் மாறினார். அதன் விளைவாக அவருக்கு படிப்பின் மீது இருந்த ஆர்வம் குறையத் தொடங்கியது. சீட்டு ஆடுதல், சூதாட்டம் மற்றும் குடிப்பழக்கம் போன்ற இன்பகரமான வாழ்க்கை வாழ்ந்தார். நகைச்சுவைத் திறன், தாராள மனப்பான்மை மற்றும் சிறந்த உரையாடல் வல்லுநராக இருந்ததால் இவருக்கு நண்பர்கள் அதிகம். அதில் எதிர்கால பிரதமமந்திாி வி்ல்லியம் பிட் -ம் ஒருவர். படிப்பில் கவனம் இல்லாமல் இருந்த போதிலும், அவருடைய இளங்கலைப் பட்டத்தை 1781-லும் முதுகலைப் பட்டத்தை 1788-லும் பெற்றார்.
# அட்சின்சன் வகைப்பாடு

**அட்சின்சன் வகைப்பாடு** (*Hutchinson system*) என்பது ஆங்கிலேயத் தாவரவியலாளர் ஜான் அட்சின்சன் என்பவர் தொகுத்த தாவர வகைப்பாட்டியலின் முறைமை ஆகும். இதனை அவர் "பூக்கும் தாவரங்களின் குடும்பங்கள்" என்ற தலைப்பில் பூக்கும் தாவரங்களை வகைப்படுத்தி 1926 ஆம் ஆண்டுக்கும் 1934 ஆம் ஆண்டுக்கும் இடைப்பட்ட காலத்தில் முதல் பதிப்பாக வெளியிட்டார். இதன் இரண்டாவது பதிப்பு 1959 ஆண்டும், மூன்றாவது பதிப்பு 1973 ஆண்டும் வெளியிடப்பட்டது. இவரது வகைப்பாடு பெஸ்ஸே மற்றும் பெந்தம்-ஹூக்கர் வகைப்பாட்டினை ஒத்தது. 1959இல் தந்த தனது இரண்டாவது வகைப்பாட்டின் அரிஸ்டாட்டிலின் வளரியல்புக் கொள்கைக்கு முக்கியத்துவம் கொடுத்துள்ளார். பொதுவாக பேரினங்கள் மற்றும் சிற்றினங்களின் மட்டத்தில் மட்டுமே உடலப் பண்புகளுக்கு முக்கியத்துவம் கொடுப்பது வகைப்பாட்டியல் விதிமுறையில் கையாளப்படும் வழக்கமாகும். ஆனால் ஹட்சின்சன் கட்டைத் தன்மையுள்ள மர வகைகளை, சதைப் பற்றுடைய சிறு செடிகள் அடங்கிய தொகுப்பிலிருந்து வேறுபட்ட தொகுப்பாகக் கருதி அதனடிப்படையில் இருவித்திலைத் தாவரங்களை வகைப்படுத்தும்போது வளரியல்பை அடிப்படையாகக் கொண்டு அவற்றை லிக்னோசே மற்றும் ஹெர்பேசியே என்ற இரு பெரும் பிரிவுகளாகப் பிரித்தார். அதாவது, கட்டைத் தன்மை உடைய மற்றும் மரத்தாவரங்களை லிக்னோசே என்ற பிரிவிலும் அடிப்படையில் சிறு செடிகளாக உள்ள தாவரங்களை ஹெர்பேசியே என்ற பிரிவிலும் வைத்து வகைப்படுத்தியுள்ளார்.  
;மூடுவிதைத் தாவரம் (ஆஞ்சியோஸ்பெர்ம்கள்)
1. இருவித்திலைத் தாவரங்கள்
1. ஒருவித்திலைத் தாவரங்கள்  
;இருவித்திலைத் தாவரங்கள்
1. லிக்னோசே
1. ஹெர்பேசியே  
;ஒருவித்திலைத் தாவரங்கள்
1. காலிசிஃபெரே
1. கொரல்லி ஃபெரே
1. குளுமி ஃபெரே  
;நிறைகள்;
- ஒருவித்திலைத் தாவரங்கள் (மானோ காட்டுகள்). இருவித்திலை தாவரங்களைவிட (டைகாட்டுகள்) முன்னேறியவை எனக் கருதி இரண்டாவது துணை ஃபைலமாக வைத்திருப்பது போற்றதற்குரியது
- ஒருவித்திலைத் தாவரங்களை வகைப்படுத்துவதில் கையாளப்பட்டிருக்கும் முறை மிக பாராட்டத்தக்கது.  
;குறைகள்
- இருவித்திலைத் தாவரங்களில் உள்ள சில குடும்பங்கள் வைக்கப்பட்டிருப்பதை சரியான விளங்கள் அளிக்கப்படாதிருப்பது.
- எல்லா நிலைகளிலும் புற அமைப்புப் பண்பிற்கே முக்கியத்துவம் கொடுத்து வகைப்பாட்டினை அமைத்திருப்பது ஒரு மிகப் பெரிய குறையாகும்.
# ஜியோஃபிசிக்கா இண்டர்நேசனல்

**ஜியோஃபிசிகா இன்டர்நேஷனல்**(*Geofísica Internacional*), என்பது மெக்சிக்கோவின் தேசிய தன்னாட்சி பல்கலைக்கழகத்தின் ஜியோஃபிசிகா நிறுவனத்தால் வெளியிடப்பட்ட காலாண்டு சக மதிப்பாய்வு செய்யப்பட்ட திறந்த அணுகல் கொண்ட ஆய்விதழ். இலத்தீன் அமெரிக்க புவியியற்பியல் சமூகத்திற்கான ஆர்வமுள்ள தலைப்புகள்மீது இந்த இதழ் கவனம் செலுத்துகிறது. செர்வாண்டோ டி லா குரூஸ் ரெய்னா (மெக்ஸிகோவின் தேசிய தன்னாட்சி பல்கலைக்கழகம்) என்பவரை தலைமை தொகுப்பாசிரியராகக் கொண்டு இது 1961 இல் நிறுவப்பட்டது.  
இரசாயன சுருக்கங்கள் சேவை, ஜியோபேஸ், அறிவியல் மேற்கோள் குறியீட்டு விரிவாக்கம், மற்றும் இசுகோபசு ஆகியவற்றில் இதழ் சுருக்கப்பட்டு அட்டவணைப்படுத்தப்பட்டுள்ளது. ஆய்விதழ் மேற்கோள் அறிக்கைககளின்படி, இந்த இதழ் 2018 இன் தாக்கக் காரணி 0.826 ஐக் கொண்டுள்ளது.
# உயிரணு புறக்கணிகம்

**உயிரணு புறக்கணிகம்** (Ectoplasm) இதைக்குறிப்பிடும் ஆங்கிலச் சொல்லான **எக்ஸோபிளாசம்** என்பது பண்டைய கிரேக்க வார்த்தையிலிருந்து வந்த சொல்லாகும் . அதன் பொருள் வெளிப்புறம் மற்றும் பிளாஸ்மா ஆகும். இது சைட்டோபிளாஸ்மின் வெளிப்புறம் அல்லாத கரைக்கப்பட்ட பகுதியை குறிக்கிறது. இது சைட்டோபிளாசம் உள் அடுக்கு, மற்றும் அடிக்கடி மானுடமாக்கப்பட்ட எண்டோபிளாசத்தை எதிர்க்கிறது. செல்லில்  பொருட்களை அனுப்புவதையும் இது பாதுகாக்கிறது. மேலும், அதிக எண்ணிக்கையிலான நச்சுத் திசுக்கள் செறிவுத்தன்மையில் அடிக்கடி நிகழ்கின்றன அவை உயிரணு சவ்வுக்கான மீள் ஆதரவை உருவாக்குகின்றன.
# வெக்சலர் வயது வந்தோர் நுண்ணறிவு அளவுகோல்

**வெக்சலர் வயது வந்தோர் நுண்ணறிவு அளவுகோல்** *(Wechsler Adult Intelligence Scale)* என்பது பெரியவர்கள் மற்றும் மூத்தவர்களின் நுண்ணறிவு மற்றும் அறிவாற்றல் திறனை அளவிட வடிவமைக்கப்பட்ட ஒரு நுண்ணறிவு சோதனையாகும். 1939 ஆம் ஆண்டு வெளியிடப்பட்ட வெக்சலர்-பெல்லீவ் நுண்ணறிவு அளவுகோலின் திருத்தப்பட்ட வடிவம் வெக்சலர் வயது வந்தோர் நுண்ணறிவு அளவுகோல் என்ற பெயரில் 1955 ஆம் ஆண்டு வெளியிடப்பட்டது . தற்போது இச்சோதனையின் நான்காவது பாதிப்பு பியர்சானால் வெளியிடப்பட்டது. இப்பதிப்பே உலகத்தில் வயது வந்தோருக்கும் முதியோருக்கும் பரவலாக பயன்படுத்தப்படும் நுண்ணறிவு சோதனையாகும். அடுத்த பதிப்புக்கான தரவுத் திரட்டல்கள் 2016 ஆம் ஆண்டில் தொடங்கப்பட்டுள்ளது. 2020 ஆம் ஆண்டு வசந்தகாலத்தில் இப்பணிகள் முடிவுபெறும் என எதிர்பார்க்கப்படுகிறது .
# வெக்சலர் வயது வந்தோர் நுண்ணறிவு அளவுகோல்

## வெஸ்லர் பெல்லீவ் நுண்ணறிவு அளவுகோல்

1930 ஆம் ஆண்டுகளில் வெளியிடப்பட்ட வெக்சலர் பெல்லீவ் சோதனைகள் அக்காலத்திற்கு புதுமை அளிப்பதாக விளங்கின. ஏனெனில் அவை:  
1. "மருத்துவம் சாராமல் நிர்வாகத்தின் நோக்கங்களுக்காக உருவாக்கப்பட்ட சோதனைப் பணிகளை இம்முறை சேகரித்திருந்தது .  
2. வயதை அடிப்படையாக எடுத்துக் கொள்ளாமல் புள்ளி அளவை இச்சோதனை அடிப்படையாக எடுத்துக் கொண்டது  
3. சொற்கள் அல்லாத செயல்திறன் அளவை இச்சோதனை உள்ளடக்கியிருந்தது.
# நீரியல் வளர்ப்பு

**நீரியல் வளர்ப்பு** அல்லது **மண்ணில்லா வேளாண்மை** (*hydroponics*) என்பது நீர் வேளாண்மையின் ஒரு துணைக்குழு ஆகும். மண் இல்லாமல் கனிம ஊட்டக்கூறுகளைக் கொண்ட நீர்ம வளர்ப்பூடகக் கரைசல்களைப் பயன்படுத்தி தாவரங்களை வளர்க்கும் ஒரு முறையாகும். நிலத்தடி செடிகளின் வேர்கள் மட்டுமே கனிம ஊட்டச்சத்துள்ள ஊடகத்தில் இருக்குமாறு வளர்க்கப்படுகிறது, அல்லது மண்ணிற்குப் பதிலாக மெருகேறிய பளிங்கு உருள்மணிகள் (*perlite*) அல்லது கூழாங்கற்கள் போன்ற செயலற்ற ஊடகத்தைப் பயன்படுத்தி வேர்களுக்கு பிடிப்பு தன்மை செய்யப்படுகிறது. மண்ணில்லா விவசாயத்திற்கான ஊட்டச்சத்துக்கள் பல்வேறு மூல ஆதாரங்களிலிருந்து கிடைக்கின்றது, ஊட்டச்சத்துக்களும் வீணடிக்கப்படுவதில்லை. அது மட்டுமல்லாமல், மீன் கழிவுகள், வாத்து கழிவுகள் அல்லது சாதாரண உரம் போன்ற பிற சத்துக்களை ஊட்ட சத்துக்களாக தண்ணீரில் கலந்து பயன்படுத்தலாம். தவிடு, தென்னை நார் படுக்கை, கம்பளி முதலான பொருள்களும் ஊடகங்களாக பயன்படுத்தலாம்.  
ஆராய்ச்சியாளர்கள் தாவரங்கள் தமக்குத் தேவையான ஊட்டச்சத்துகளை நீரில் கரைந்துள்ள சில கரிம மூலகங்களை உறுஞ்சிப் பெற்றுக்கொள்வதை 19 ஆம் நூற்றாண்டுகளில் கண்டறிந்தனர். உண்மையில் தாவரங்கள் உறுஞ்சிப் பயன்படுத்தக்கூடிய நிலையில் ஊட்டச்சத்துகளை மாற்றிப் பேணுவதே மண்ணின் செயற்பாடு ஆகும். ஆகவே நீரில் கரைந்த நிலையில் நேரடியாக தாவரத்தால் உறுஞ்சிப் பயன்படுத்தகூடிய நிலையிலான போசணை ஊடகத்தை வழங்குவது மண்ணின் பயன்பாட்டை இல்லாதாக்கும் என்ற சிந்தனையை வளர்த்தது.
# நீரியல் வளர்ப்பு

## வரலாறு

நிலம்வாழ் தாவரங்களை மண்ணின்றி வளர்ப்பது பற்றிய முதலாவது வெளியீடு பிரான்சிசு பேகனின் 1627 இல் வெளியிடப்பட்ட *Sylva Sylvarum* நூல் ஆகும். இதன் பின்பே நீரியல் வளர்ப்பு பிரபலமடைந்தது.1699 இல் ஜோன் வுட்வார்ட் தனது நீர்ச் செய்கை பரிசோதனைகளை வெளியிட்டார். இவர் தூய நீரில் வளர்வதைவிட தூய்மை குறைந்த நீரில் நன்கு வளர்வதாகக் காட்டினார். 1842 களில் தாவர வளர்ச்சிக்கு முக்கியமான ஒன்பது மூலகங்கள் அறியப்பட்டுப் பட்டியலிடப்பட்டதுடன் செருமனிய தாவரவியலாளர்களான யூலியாஸ் வொன் சாச்ஸ் மற்றும் வில்கேம் கொப் ஆகியோர் 1859-65 காலப்பகுதியில் மண்ணில்லா வளர்ப்பு முறையைக் கண்டறிந்தனர். தரை வாழ் தாவரங்களை இவ்வாறான போசனை ஊடகத்தில் வளர்ப்பது கரைசல் வளர்ப்பு என அழைக்கப்பட்டது. இது ஒரு நெறிப்படுத்தப்பட்ட பரந்துபட்ட ஆராய்ச்சியாக இன்று வளர்ந்துள்ளது. கரைசல் வளர்ப்பும் ஒருவகை நீரியல் வளர்ப்பு ஆகும். ஆனால் இதில் ஆதார ஊடகம் வழங்கப்படுவதில்லை.  
1929இல் கலிபோர்னியா பல்கலைக்கழகத்தைச் சேர்ந்த வில்லியம் ப்ரேடெரிக் ஜெரிக் என்பவர் வேளாண்மை உற்பத்தியில் கரைசல் வளர்ப்பு முறை பயன்படுத்தக்கூடியது என்பதைப் பிரபல்யப்படுத்தினார். ஜெரிக் தனது கொல்லையில் 25 அடிகள் உயரமான தக்காளிச் செடிகளை மண்ணில்லாத போசணைக் கரைசலில் வளர்த்து அதன் மூலம் ஈடுபாட்டை ஏற்படுத்தினார். வேளாண்மை என்பதற்கான பண்டைய கிரேக்கப் பதமாகிய 'geoponics' அதாவது 'மண்ணைப் பண்படுத்தும் அறிவியல்' என்பதிலிருந்து 1937 இல் நீரியல் வளர்ப்பு என்பதன் ஆங்கிலப் பதமாகிய *hydroponics* ஐ ஜெரிக் உருவாக்கினார்.{ஆயினும் அவர் இப்பதம் கலிபோர்னியா பல்கலைக்கழகத்தைச் சேர்ந்த W. A. Setchell என்பவரால் முன்மொழியபட்டதாக உறுதிப்படுத்துவார்). மற்றும் டானியல் I. ஆர்ணன்]] ஆகியோர் 1938 இல் " மண்ணின்றிய தாவர வளர்ப்பில் நீர்ச் செய்கை முறைகள்" எனும் கட்டுரையை வெளியிட்டனர் . நீரியல் வளர்ப்பு, வளமான மண்ணை விட பயிர் விளைச்சலுக்கு உகந்ததல்ல என்பதை இவர்கள் கண்டறிந்தனர். பயிர் விளைச்சல் போசணை மூலகங்களை விட மற்றும் பல காரணிகளால் (முக்கியமாக ஒளி) கட்டுப்படுத்தப்படுகின்றன. இந்த ஆராய்ச்சி மேலும் பல நேர்வுளையும் கண்டறிந்தது. அதாவது நீரியல் வளர்ப்பு தாவர வேர்களுக்கு மாறாத அளவு ஒட்சிசனை வழங்குவதும் , தாவரம் தனது தேவைக்கேற்ற அளவு நீரை பயன்படுத்தக் கூடியதாயிருப்பதுமான அனுகூலங்களை உடையன.  
நீரியல் வளர்ப்பின் மற்றொரு ஆரம்பவெற்றி வேக் தீவில் நிகழ்ந்தது. பசிபிக் பெருங்கடலில் உள்ள வேக் தீவு வேக் தீவு முழுக்க பவளப் பாறைகளால் ஆனது. இங்கு பான் அமெரிக்கன் எயர்லைன்ஸ் எரிபொருள் நிரப்ப தரிக்கிறது. ஆகவே 1930 இதிலிருந்து பயணிகளுக்குத் தேவையான மரக்கறி நீரியல் வளர்ப்பு மூலம் செய்கை பண்ணப்படுகிறது.
# நீரியல் வளர்ப்பு

## நன்மைகள்

உலகெங்கும் பின்வரும் நோக்கங்களுக்காக நீரியல் வளர்ப்புச் செய்யப்படுகின்றன:
- இதற்கு மண் தேவையில்லை.
- இதன் தொகுதில் பயன்படுத்தப்படும் நீர் மீளப்பயன்படுத்தத்தக்கது. ஆகவே நீர்ச் செலவு குறைவு.
- தாவரத்தின் வளர்ச்சி முழுமைக்குமான ஊட்டச்சத்து மட்டத்தைத் தீர்மானித்தல் சாத்தியம். ஆகவே ஊட்டச்சத்துக்கான செலவு குறைவு.
- கட்டுப்படுத்தபட்ட தொகுதி என்பதால் சூழலுக்கு வளமாக்கிக் கழிவுகள் வெளியிடப்படுவதில்லை.
- மாறாத உயர் விளைச்சல்.
- நோய்களைக் கட்டுப்படுத்துவது இலகு. ஏனெனில் இத்தொகுதி நகர்த்தப்படக்கூடியது.  
இன்று பயிராக்கவியலில் நீரியல் வளர்ப்பு முக்கியத்துவமுடையதாக உள்ளது. இதன் பலாபலன்கள் சிறப்பாகவும் அடையக்கூடியதாகவும் இருப்பதால் பல நாடுகளில் இது பின்பற்றப்படுகிறது. இரு முக்கிய காரணங்கள்:
1. நீரியல் வளர்ப்பு உயர்வான உற்பத்தியைத் தரக்கூடியது.
1. நிலமின்மையால் பயிர் செய்யமுடியாத இடத்திலும் பயிரிடலாம்.
# நீரியல் வளர்ப்பு

## பிரதிகூலங்கள்

நீரியல் வளர்ப்பு நிலையான போசனை ஊடகமும் ஈரலிப்பான சூழலும் சல்மோனேல்லாக்களின் வளர்ச்சியைத் தூண்டும். இது தவிர வேர்டிசீலியம் வாடல், அடியழுகல் முதலான நோயாக்கிகளும் அதிக ஈரலிப்புச் சூழலில் அதிகம் தாக்கும். எனவே நீரியல் வளர்ப்புக்கு தனித்துவமான போசணை ஊடகம் மற்றும் கொள்கலன் தொகுதிகளை தயாரிக்க வேண்டிய தேவை ஏற்படுகிறது.
# நீரியல் வளர்ப்பு

## நுட்பங்கள்

நீரியல் வளர்ப்பு இரண்டு முக்கிய வகைகளாகக் காணப்படும். அவை, கரைசல் வளர்ப்பு, ஊடக வளர்ப்பு என்பவையாகும். கரைசல் வளர்ப்பில் வேர்த் தொகுதியைத் தாங்குவதற்கு தாங்கும் ஊடகம் இருக்காது. ஊட்டச்சத்து ஊடகத்தில் நேரடியாக வளர்க்கப்படும். கரைசல் வளர்ப்பு மூன்று பிரதான வகைகளைக் கொண்டது. 1.நிலையான கரைசல் வளர்ப்பு 2. தொடர் சுற்றோட்ட கரைசல் வளர்ப்பு 3. வளிவளர்ப்பு  
ஊடக வளர்ப்பில் திண்ம ஊடகத்தாலான தாங்கும் ஊடகம் வேர்த்தொகுதிக்கு வழங்கப்படும்.
# நெல் வயல்

**நெல் வயல்** என்பது நீர் அதிகம் தேவைப்படுகின்ற பயிர் வளரக்கூடிய நிலப்பகுதியாகும்.குறைந்தபட்சம் 50 செ.மீ (20 அங்குலம்) நீருடன் (ஈரப்பதத்துடன்) வளரக்கூடியது. தற்போதுள்ள சீனாவின் யாங்சீ ஆற்றின் தென் பகுதியில் 8,200-13,500 ஆண்டுகளுக்கு முன்னரே காட்டு நெல் வளர்ப்பிலிருந்து அனைத்து வகை குறிப்பாக இண்டிகா மற்றும் ஜபோனிக்கா நெல் சாகுபடியின் விளைவு என மரபு சார்ந்த சான்றுகள் காணப்படுகிறன. இருப்பினும் இண்டிகா வகை ஜபோனிக்கா வகையிலிருந்து வந்தது என்றாலும் சாகுபடி முறைகளில் மாற்றங்களைக் கொண்டுள்ளது. நெல் வயல்கள் கிழக்கு, தெற்கு மற்றும் தென் கிழக்கு ஆசியா போன்ற பகுதிகள் நெல் பயிர் செய்ய ஏற்றதாக உள்ளன. பள்ளதாக்குகள், சதுப்பு நிலங்கள் மற்றும் செங்குத்தான, சாய்வான மலைப்பகுதிகளிலும் பயிர்செய்யலாம். ஆனால் அப்பகுதிகளில் நீர், உழைப்பு, பொருட்களின் தேவை, நீர்ப்பாசன முறைகள் போன்றவை அதிகளவில் தேவைப்படும். இப்பகுதிகளில் வாழும் மக்கள் நெல் வயல்களில் காளைகள் மற்றும் எருமைகள் போன்ற விலங்குகளை பயன்படுத்துகின்றனர்.  
20 ஆம் நூற்றாண்டின் போது விவசாய நிலங்களில் நெற்பயிரே ஆதிக்கம் கொண்டிருந்தது. தாய்லாந்து மலை வாழ் பழங்குடி மக்கள் தற்போதும் மேட்டு நில அரிசி என்று அழைக்கப்படும் வறண்ட மண் வகையை பயிரிடுகின்றனர். நெற் பயிர் ஆசியாவின் பெரும்பான்மையான பகுதிகளில் பயிர் செய்யப்படுகிறது. குறிப்பாக பங்களாதேஷ், சீனா, தைவான், இந்தியா, இந்தோனேசியா, ஈரான், ஜப்பான், வடகொரியா, தென்கொரியா, மலேசியா, மியான்மர், நேபாளம்,பாகிஸ்தான், பிலிப்பைன்ஸ், இலங்கை, தாய்லாந்து, வியட்நாம் மற்றும் லாவோஸ் பகுதிகள், ஐரோப்பா கண்டத்தில் வடக்கு இத்தாலி, பிரான்ஸில் காமர்கியூ, ஸ்பெய்னில் குறிப்பாக வாலனண்சியா நிலப் பகுதியில் உள்ள அல்புஃபெரா டி வாலனண்சியா கேடலோனியாவி எப்ரே ஆற்றின் டெல்டா பகுதி, அண்டலூசியாவில் உள்ள GUADALQUIVIR ஈர நிலப் பகுதி மற்றும் பிரேசிலின் கிழக்கு கடற்கரையோரம், ஹைட்டி ப்குதியில் அட்ரிபோனைட் பள்ளத்தாக்கு, கலிப்போர்னியா பகுதியில் ஸ்கரமென்டோ பள்ளத்தாக்கு மற்றும் சில பகுதிகளில்நெல் பயிராகின்றது.  
நெல் என்ற வார்த்தை மலாய் சொல் PADDY,அரிசி ஆலை என்பதிலிருந்து பெறப்பட்டது.
# துக்கோஜி

**துக்கோஜி போன்ஸ்லே** (1677-1736) என்பவர் தஞ்சாவூரை ஆண்ட மராத்திய போன்சலே மரபின் நான்காவது மன்னராவார். இவர் முதலாம் சாகுஜி மற்றும் முதலாம் சரபோஜி ஆகியோரின் சகோதரரும் தஞ்சாவூரின் முதல் மராத்திய மன்னருமான வெங்கோஜியின் மகனாவார். இவர் 1728 முதல் 1736 வரை ஆட்சி செய்தார்.
# துக்கோஜி

## ஆட்சிக்காலம்

துக்கோஜி அவரது சகோதரர் சரபோஜியின் மறைவுக்குப்பின் 1728 இல் ஆட்சிக்கு வந்து, 1736 வரை தஞ்சாவூரை ஆண்டார் என கருதப்படுகிறது. ஆனாலும் கிடைக்ககூடிய இரு பதிவுகள் மாறுபட்ட தகவல்களை அளிக்கின்றன. இவரது ஆட்சிக்காலமாக தஞ்சாவூர் மராட்டிய கல்வெட்டானது 8 ஆண்டுகள் என குறிக்கிறது ஆனால் அதேசமயம் சென்னை கையெழுத்து பிரசுரமானது 6 ஆண்டுகள் என குறிக்கிறது.  
சரபோஜி தொடங்கிய மறவர் போரை துக்கோஜி முடிவிக்கு கொண்டுவந்தார். ஆனால் அவரது சகோதரர்போல் இல்லாமால் அவர் பவானி சங்கர் பக்கம் மாறி பிந்தையவர் அரியணை ஏற உதவினார்.  
இந்தக் காலகட்டத்தின் மராட்டிய கல்வெட்டுகளானது திருச்சிராப்பள்ளியின் ராணியான மீனாட்சிக்கு எதிரியான பாளையத்துக்காரரை எதிர்த்து புரட்சி செய்ய துக்கோஜி உதவினார். மேலும் தென் இந்தியாவின் இந்து ராஜ்ஜியத்திற்காக சாந்தா சாஹிப்பை எதிர்த்து போர் புரிந்தார். 1734 ஆம் ஆண்டு சநாதா சாஹிப்பின் முதல் படையெடுப்பு நிகழ்ந்தது. 1736 ஆம் ஆண்டு நடந்த சாந்தா சாகிப்பின் இரண்டாவது படையெடுப்பின் போது திருச்சிராப்பள்ளியை வீழ்த்தினார்.  
துக்கோஜி ஒரு நல்ல மொழியிலலாளர். இவர்தான் தஞ்சாவூரில் ஹிந்துஸ்தானி இசையை அறிமுகப்படுத்தினார் என கூறப்படுகிறது. சங்கீத சமமிர்தி என்கிற இசையை பற்றி எழுதியுள்ளார். அவரது அமைச்சர் கன்சைமா பண்டிட் என்பவர் பவபுதியின் உத்தரமசரித்திரத்தில் விளக்க உரை எழுதியுள்ளார்.
# துக்கோஜி

## இறப்பு மற்றும் வாரிசு

1736-ல் துக்கோஜி இறந்தார். அவரது மறைவுக்குப்பின் சட்டப்படியான மகனான ஈக்கோஜி தந்தையின் மரணத்திற்குப்பின் அரியணை ஏறினார். ஆனால் அவர் ஓர் ஆண்டிலேயே உடல்நலக் குறைவால் இறந்தார். துக்கேஜி வைப்பாட்டிகள் (மறுமணையாட்டி) மூலமாக அதிகளவு வாரிசுகளை உருவாக்கியிருந்தர். இவரது மரணத்தையடுத்து மூன்று ஆண்டுகள் நாட்டில் குழப்பம் நிலவியது. 1739 இல் பிரதாபசிம்மன் பதவிக்கு வந்தபிறகு குழப்பங்கள் முடிவுக்கு வந்தன.
# துக்கோஜி

## மேற்கோள்

The Maratha Rajas of Tanjore' by K.R.Subramanian, 1928.
# உட்கரு ஊன்மம்

உயிரணுவின் சைட்டோபிளாசம் போலவே, உயிரணுக் கருவில் நியூக்ளியோ பிளாஸ்மாம், கரியோபாலாசம் (Nucleoplasm) அல்லது நியூக்ளியஸ் சாப் உள்ளது. நியூக்ளியோபிளாசம் என்பது புரோட்டாப் பிளாஸ்மாவின் வகைகளில் ஒன்று. அது அணுக்கரு மென்படலம் அல்லது அணு உலை மூலம் உறிஞ்சப்படுகிறது. நியூக்ளியோ பிளாஸ்மோ குரோமோசோம்கள் மற்றும் நியூக்ளியோவை உள்ளடக்கியது. டி.என்.ஏவைப் பிரதிபலிக்கும் நியூக்ளியோடைடுகள் மற்றும் உட்கருவில் நடக்கும் நேரடி நடவடிக்கைகளான என்சைம்கள் போன்ற பல பொருட்கள் நியூக்ளியோ பிளாஸ்மாமில் கரைந்து போகின்றன. நியூக்ளியோபிளாஸின் கரையக்கூடிய, திரவ பகுதி அணுக்கரு ஹைகோபிளாஸ் அல்லது நியூக்ளியோசல் என்று அழைக்கப்படுகிறது.
# உட்கரு ஊன்மம்

## கண்டுபிடிப்பு

"Nucleoplasm" என்ற வார்த்தை வான் பெனெடென் (1875) என்பவரால் உருவாக்கப்பட்டது,  அதே நேரத்தில் "கரியோபாலசம்" என்ற சொல் ஃப்ரீமிங்கால் (1878) உருவாக்கப்பட்டது.
# கண்டியூர்

**கண்டியூர் ஊராட்சி** (*Kandiyur Gram Panchayat*), தமிழ்நாட்டின் தஞ்சாவூர் மாவட்டத்தில் உள்ள திருவையாறு வட்டாரத்தில் அமைந்துள்ளது. இந்த ஊராட்சி, திருவையாறு சட்டமன்றத் தொகுதிக்கும் தஞ்சாவூர் மக்களவைத் தொகுதிக்கும் உட்பட்டதாகும்.
# கண்டியூர்

## மக்கள் வகைபாடு

2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4625 ஆகும். இவர்களில் பெண்கள் 2409 பேரும், ஆண்கள் 2216 பேரும் உள்ளனர். இந்த ஊராட்சியில் உள்ள ஆதிதிராவிடர் மற்றும் பழங்குடியினர் மக்களின் எண்ணிக்கை 980 ஆகும்.
# கண்டியூர்

## அடிப்படை வசதிகள்

தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
| அடிப்படை வசதிகள் | எண்ணிக்கை |  |
| --- | --- | --- |
| குடிநீர் இணைப்புகள் | 598 |  |
| சிறு மின்விசைக் குழாய்கள் | 1 |  |
| கைக்குழாய்கள் | 13 |  |
| மேல் நிலை நீர்த்தேக்கத் தொட்டிகள் | 4 |  |
| தரைமட்ட நீர்தேக்கத் தொட்டிகள் |  |  |
| உள்ளாட்சிக் கட்டடங்கள் | 10 |  |
| உள்ளாட்சிப் பள்ளிக் கட்டடங்கள் | 2 |  |
| ஊரணிகள் அல்லது குளங்கள் | 6 |  |
| விளையாட்டு மையங்கள் |  |  |
| சந்தைகள் |  |  |
| ஊராட்சி ஒன்றியச் சாலைகள் | 33 |  |
| ஊராட்சிச் சாலைகள் |  |  |
| பேருந்து நிலையங்கள் |  |  |
| சுடுகாடுகள் அல்லது இடுகாடுகள் | 5 | } |
# கண்டியூர்

## கோயில்கள்

- திருக்கண்டியூர் ஹர சாப விமோசன பெருமாள் கோயில் 108 திவ்யதேசங்களில் ஒன்று
- திருக்கண்டியூர் பிரமசிரக்கண்டீசுவரர் கோயில் பாடல்பெற்ற தலம்
# வஜ்ராசனம்

** வஜ்ராசனம்** (*Vajrasana*) உட்கார்ந்த நிலையில் செய்யும் ஆசனம் ஆகும். மண்டியிட்டு புட்டம் பாதங்களில் படும்படி அமரவேண்டும்.
# வஜ்ராசனம்

## சொற்பிறப்பியல்

வஜ்ராசனம் எனும் சொல் சமசுகிருத மொழியில் இருந்து வந்ததாகும். "வஜ்ரா" என்பதன் பொருள் இடியேறு ஆகும். ஆசனம் என்பது நிலையை குறிக்கும்.
# வஜ்ராசனம்

## விளக்கம்

இரண்டு கால்களையும் நீட்டி அமரவும். வலது குதிகாலை மடித்து வலது புட்டத்தின் அடியில் வைத்துக் கொள்ளவும். இடது குதிகாலை மடித்து இடது புட்டத்தின் அடியில் வைக்கவும். முழங்கால்கள் இணைந்து இருக்க வேண்டும். இரு உள்ளங்கைகைளயும் முழங்கால் மீது வைத்து ஐந்து இயல்பான மூச்சை விடவும்.
# வஜ்ராசனம்

## பயன்கள்

- சொிமான மண்டலம் நன்றாக இயங்கும்.
- தண்டுவடம், கால் தசைகள் கணுக்கால்கள் வலுப்பெறும்.
# வஜ்ராசனம்

## எச்சாிக்கைகள்

எலும்பு மருத்துவர்கள் அறிவுரைப்படி முட்டிக்குத் தீங்கு ஏற்படலாம்.  
காலின் விரல் பகுதிகளில் வலி ஏற்படலாம்.
# சிதைமாற்றம்

**சிதைமாற்றம்** அல்லது **அவசேபம்** (*Catabolism*) என்பது வளர்சிதை மாற்றத்தின் ஒரு கூறாகும். இத்தாக்கங்களின் மூலம் பெரிய மூலக்கூறுகளிலிருந்து சிறிய மூலக்கூறுகள் உருவாகும். இவ்வகை தாக்கங்கள் ஆக்சிஜனேற்றத்தின் மூலம் சக்தியை வெளியேற்றுபவையாகவோ அல்லது மற்றைய வளர்மாற்றங்களுக்கோ பயன்படலாம். சிதைமாற்றங்கள் பெரிய மூலக்கூறுகளை (உதாரணம்: கூட்டுச்சர்க்கரை, கொழுமியம், கருவமிலம், புரதங்கள்) உடைப்பதன் மூலம் சிறியகூறுகளை (உதாரணம்: ஒற்றைச்சர்க்கரை, கொழுப்பு அமிலம், கருக்காடிக்கூறு, அமினோ அமிலம்) உருவாக்கும்.  
உயிரணுவானது புதிய மூலக்கூறுகளை உருவாக்கும்போது, சிதைவுறுகிற பழைய மூலக்கூறுகளை பயன்படுத்திக்கொள்கிறது அல்லது உயிரணுக் கழிவுகளான லாக்டிக் அமிலம், அசிட்டிக் காடி, கார்பனீராக்சைடு, அமோனியா, யூரியா போன்றவற்றை மேலும் சிதைத்து சிறிய மூலக்கூறுகளாக மாற்றிக்கொள்கிறது. இக்கழிவுகள் வெளியேற்றமானது ஆக்சிஜனேற்றம் பெறுவதன் மூலம் வேதித் தன்மையற்ற ஆற்றலை வெளியிடுவதால் கிடைப்பதாகும். இவ்வாறு செய்யும்போது வெப்பமிழப்பு ஏற்படும். ஆனால், வெளிவரும் கழிவுகளால் அடினோசின் ட்ரை பாஸ்பேட்டுகளின் சேர்க்கை தூண்டப்படுகிறது. இவை உயிரணுக்களின் பராமரிப்புக்கும் அவற்றின் வளர்ச்சிக்குத் தேவையான ஆற்றலையும் வழங்கும். இம்மூலக்கூறுகள் சிதைமாற்றத்தால் வெளிப்படும் ஆற்றலை வளர்மாற்றத்திற்குத் தேவைப்படும் ஆற்றலாக மாற்ற ஒரு வழிப்போக்கியாகச் செயல்படுகின்றன. சிதைவுறுதல், வளர்மாற்றம், சிதைமாற்றம் ஆகிய அனைத்தும் வளர்சிதைமாற்றமாகவே கொள்ளப்படுகின்றன.
# சிதைமாற்றம்

## சிதைமாற்றங்களுக்கான எடுத்துக்காட்டுகள்

1. சர்க்கரைச் சிதைவு
1. சிட்ரிக் அமில சுழற்சி
1. கொழுப்பிழையங்களில் உள்ள கொழுப்பு கொழுப்பமிலங்களாக உடைதல்.
1. தசையிலுள்ள புரதம் உடைவதன் மூலம் உருவாகும் அமினோ அமிலம் பயன்படும் குளுகோனியோஜெனசிஸ் தாக்கம்.
1. மொனோமைன் ஆக்சிடேசால் நரம்புக்கடத்திகள் மூலம் நிகழ்த்தப்படும் ஆக்சிஜனேற்ற செயல்பாடுகளின் தாக்கம்.
# சிதைமாற்றம்

## கட்டுப்படுத்தும் காரணிகள்

சிதைமாற்றத்தை பல்வேறு அம்சங்கள் (சமிக்ஞைகள்) கட்டுப்படுத்துகின்றன. அவற்றுள் குறிப்பிடத்தகுந்தவை இயக்குநீர்களும், வளர்சிதைமாற்றத்தில் தாமாகவே பங்குபெறும் உயிரணு மூலக்கூறுகளும் ஆகும். உட்சுரப்பியல் வல்லுநர்கள் பாரம்பரியமாக வளர்சிதைமாற்றத்தைத் தூண்டுவதில் அவற்றின் பங்கினைப் பொறுத்து , இயக்குநீர்களை இருவிதமாக வகைப்படுத்துகின்றனர். ஒன்று சிதைமாற்ற இயக்குநீர்கள், மற்றொன்று வளர்மாற்ற இயக்குநீர்கள். இருபதாம் நூற்றாண்டு வரை கார்ட்டிசால், குளூக்கொகான், அட்ரினலின், காட்கொலமைன் ஆகியவையே முதன்மைச் சிறப்பான சிதைமாற்ற இயக்குநீர்களாக அறியப்பட்டிருந்தன. ஆனால் கடந்த பத்தாண்டுகளில் இன்னும் பல இயக்குநீர்கள் குறைந்த அளவில் சிதைமாற்றத்தில் பங்குகொள்வது கண்டறியப்பட்டது. அவற்றுள் சில, சைட்டோக்கைன், ஓரெக்சின், சைட்டோக்கைன், மெலட்டோனின் ஆகியவையாகும்.
# கேழ்வரகுக் களி

**கேழ்வரகுக் களி** என்பது நன்கு அரைத்த கேழ்வரகு மாவை கொதிநீரில் இட்டு கிளறி உருண்டையாக வார்த்துச் செய்யப்படும் உணவு வகையாகும். இது கர்நாடக மாநில கிராமப்புறங்களில் முக்கிய உணவாக உள்ளது. தமிழகத்தில் கொங்கு மண்டலத்தில் இவ்வுணவு ”ராகி களி” என அழைக்கப்படுகிறது. இக்களியில் சேர்க்கப்படும் பொருள்கள் இடத்துக்கிடம் சற்று மாறுபடும்.
# கேழ்வரகுக் களி

## தேவையான பொருட்கள்

கேழ்வரகு மாவு - 200 கிராம், அரிசி நொய் - 100 கிராம், தண்ணீர் - 450 கிராம், உப்பு - தேவையான அளவு.
# கேழ்வரகுக் களி

## செய்முறை

சற்று கனமான பாத்திரத்தில் நீரை ஊற்றி சூடேற்றி அந்நீரில் அரிசிநொய் (அ) கம்புநொய் இட்டு சிறிது வேக விடவேண்டும். அதில் கேழ்வரகு மாவைக் இடவும். நீர் கொதித்தபின் தட்டையான பாத்திரத்தால் மூடி மிதமான தீயில் வேகவைக்க வேண்டும். ஆவியில் நன்கு வெந்தவுடன 2 (அ) 3 நிமிடம் மரக்கரண்டியால் கட்டடியில்லாமல் கிளரவேண்டும். பாத்திரத்தில் மாவு ஒட்டாத பதத்திற்கு வந்தவுடன் அடுப்பிலிருந்து இறக்கி பயன்படுத்த வேண்டும்.,
# மகாபத்ம நந்தன்

**மகாபத்ம நந்தன்** (Mahapadma Nand) (கிமு 400 – 329) வட இந்தியாவின் நந்த வம்சத்தின் முதல் பேரரசர் ஆவார். இவரது தந்தை மகாநந்தி சிசுநாக வம்சத்தின் இறுதிப் பேரரசர் ஆவார். மகாநந்தியின் மறைவிற்குப் பின், மகாபத்ம நந்தன், தனது சகோதரர்களை வீழ்த்தி, நந்தர் வம்சத்தை நிறுவி அதன் முதல் பேரரசன் ஆனார்.  
இந்து சமய புராணங்கள் மகாபத்ம நந்தனை, சத்திரியர்களைக் கொன்றழிப்பவன் என்று கூறுகிறது.
மகாபத்ம நந்தன் பாஞ்சாலம், காசி நாடு, கோசல நாடு, ஹேஹேய நாடு, கலிங்க நாடு, அஸ்மகம், சூரசேனம், மிதிலை போன்ற மகாஜனபத நாடுகளை வென்று வட இந்தியாவில் நந்தப் பேரரசை விரிவுபடுத்தினான்.
# கூழ்

) கூழ் மாங்காய் இஞ்சி ஊறுகாயுடன்]]
**கூழ்**, இலங்கையிலும் இந்தியாவிலும் வெப்பம் நிறைந்த பகுதிகளில் அதிக அளவில் உண்ணப்படும் ஒரு உணவாகும். ஒடியல், கேழ்வரகு, கம்பு போன்றவற்றை அரைத்து தயிர் சேர்த்துத் தயாரிக்கப்படும் கூழ்ம நிலையிலுள்ள உணவு இது. கூடுதலான அளவு நீர் சேர்வதாலும், குறைந்த செலவில் கூடுதல் அளவில் உணவு தயாரிக்க முடியும் என்பதாலும் உழவர்களும்வெயிலில் நெடுநேரம் வேலை செய்ய வேண்டியுள்ள தொழிலாளிகளும் இவ்வுணவை விரும்பி உண்கின்றனர். அண்மைக் காலங்களில் உடல்நலம் கருதி பல்வேறு பிரிவு மக்களும் இவ்வுணவை உண்ணத் துவங்கியுள்ளனர். யாழ்ப்பாணம் இலங்கையில் கூழ் தயாரிப்பிற்கு பெயர் போன இடமாகும். கேழ்வரகு கூழில் அதிக புரதம் மற்றும் நார்ச்சத்து உள்ளது. கேழ்வரகு கூழை காலை நேரத்தில் உண்பாதல் சக்கரை நோயாளிகளுக்கு (சக்கரை அளவு) குறைகின்றது.
# கூழ்

## கூழ் வார்த்தல்

கூழ் தமிழரின் பாரம்பரிய உணவுகளில் ஒன்று. தமிழர்கள் ஒவ்வொரு ஆடி மாதமும் ஆண்டுக்கு ஒரு முறை கூழ் ஊற்றுவதை மரபாக கொண்டுள்ளனர்.
தமிழர்களில் பெரும்பான்மையானோர் சைவ சமயத்தை பின்பற்றுகின்றனர். அவர்கள் மரபுப்படி ஒவ்வொரு ஆண்டும் ஆடி மாதம் கூழ் ஊற்றுவார். அம்மனுக்கு வேண்டிக்கொண்டு இந்த கூழ் ஊற்றப்படுகிறது. பழங்காலங்களில் ஊர் தோறும் அம்மன் கோவில்களில் கூழ் ஊற்றப்பட்டு வந்தது. இந்த நிகழ்வை கிராமம் மக்கள் விழாவாக சிறப்பாக கொண்டாடிவந்தனர்
ஆடி மாதம் ஞாயிற்றுக்கிழமைகளில் இந்த கூழ் ஊற்றப்படும். வேப்பிலை, மஞ்சள், பிற பூசைப் பொருட்களுடன் பூசை நடைபெறும். முந்தைய நாட்களில் கிராமத்தினர் அனைவரும் காப்பு கட்டி கொள்வர். காப்பு கட்டிய நாள் முதல் கூழ் ஊற்றி முடியும் வரை ஊரை விட்டு யாரும் வெளியேறவோ, மற்றவர்கள் உள்ளே வரவோ கூடாது என்னும் விதி பின்பற்றப்படுகிறது.
# கூழ்

## தயாரிக்கும் முறை

கேழ்வரகு, அரிசி, உப்பு ஆகியவற்றைக் கொண்டு கேழ்வரகு கூழ் செய்யலாம். ஒரு குவளை கேழ்வரகு மாவை எடுத்துகொள்ள வேண்டும் அந்த மாவு நன்கு சலித்து எடுத்து சுத்தமாக வைத்து கொள்ளவேண்டும். அதனுடன் கால் குவளை உடைத்த நொய் அரிசியை எடுத்து கொள்ள வேண்டும். இரண்டையும் ஒரு பாத்திரத்தில் போட்டு நன்கு கிளறி விடவேண்டும். பிறகு அதில் இரண்டு குவளை தண்ணீரை உற்ற வேண்டும் நன்றாக மாவு அடிபிடிக்காமல் கரைத்து விட வேண்டும். தேவைக்கு ஏற்ப உப்பு சேர்த்து கொள்ள வேண்டும். 6 மணி நேரம் புளிக்க வைக்கவேண்டும். பிறகு அடுப்பை பற்ற வைத்து தீயை சீராக வைத்து கொள்ள வேண்டும். பிறகு நாம் சற்று கனமான பாத்திரத்தில் கரைத்து வைத்து இருந்த கரைசலை ஒரு முறை நன்கு துழவிவிட்டு பாத்திரத்தை அடுப்பில் வைக்கவும். பிறகு மெதுவாக கரைசல் கூழ் பதத்திற்கு வரும் வரை துழவி விடவேண்டும். சுமார் 5 முதல் 10 நிமிடத்துக்குள் கூழ் நன்றாக கொதித்து விடும். கூழை தொடர்ந்து மரக்கரண்டியால் துழவ வேண்டும். இடையில் விட்டு விட்டால் அடிபிடித்து கட்டியாக மாறிவிடும். கூழ் நன்றாக கொதித்து விட்டது உறுதி செய்துகொண்டு இறக்கி வைத்து அதில் சிறு துண்டுகளாக நறுக்கி வைத்து இருந்த சின்ன வெங்காயத்தை கொட்டி ஒரு முறை கிளறி விட வேண்டும்.
# கூழ்

## கூழ் குடிப்பதால் ஏற்படும் பயன்கள்

கூழ் கேழ்வரகிலிருந்து தயார் செய்வதால் அதில் கால்சியம் சத்து அதிகமாக உள்ளது எலும்புகளுக்கு மிகவும் முக்கியம். பசியின் பொது சுரக்கும் அமிலத்தை சற்றுக் குறைத்து உடல் எடையை நிலையாக வைத்து இருக்க உதவும். சர்க்கரை நோய் உள்ளவர்கள் இதைக் காலை சிற்றுண்டியாக பருகுகின்றனர். கேழ்வரகு கூழை தொடர்ந்து காலையில் உட்கொள்ளுவதால் சர்க்கரை நோயாளிகளுக்கு அவர்களுடைய சர்க்கரை அளவு சற்று குறைந்து விடும். நிலங்களிலும், வயல்களிலும் வேலை செய்யும் பல கூலித் தொழிலாளிகள் விரும்பி உண்ணும் உணவாக இது கருதப்படுகிறது. உடலில் இருக்கும் தேவை அற்ற கெட்ட கொழுப்பை அகற்ற மட்டுமின்றி குடலுக்கு வலு சேர்ப்பதாக உள்ளது. கூழில் நார் சத்து அதிகமாக உள்ளது. குருதியில் இருக்கும் கொழுப்பையும் குறைக்க வல்லது.
# கூழ்

## கூழ் வகைகள்

- கேழ்வரகுக்கூழ்
# கூழ்

## கூழ் வகைகள்

### தேவையான பொருட்கள்

கேழ்வரகு மாவு - 200 கிராம், அரிசி நொய் - 100 கிராம், தண்ணீர் - 600 கிராம், உப்பு - தேவையான அளவு.  
- சத்துமாவுக் கூழ்
- சுடக்கூழ்
- பனிக்கூழ்(milk shake)
- புளித்தக்கூழ்  
குழந்தைகளுக்குக் கொடுக்கும் போது அவர்களுக்கு இதன் சுவை பிடிக்காது. ஆகையால் அதில் உலர்ந்த பழங்களைச் சேர்த்து சற்று இனிப்பாகக் கொடுக்கப்படும். மற்றும் சிலர் கூழ் துழவும் போது சர்க்கரை அல்லது பனங்கற்கண்டு சேர்த்தும் கூழின் சுவையை இனிப்பாக்கி உட்கொள்வர். கூழ் உண்ணுவதற்கு வயது ஒரு தடை இல்லை. 5 வயது முதல் அனைவரும் உட்கொள்ளும் எந்த வித பக்க விளைவுகளும் கொடுக்காத ஒரு உணவாகும். வெயில் வாட்டி வதைக்கும் கோடைக் காலங்களில் இந்தக் கூழ் உணவு (புளித்த கூழ்) மக்களால் பெரிதும் விரும்பி பருகப்படுகிறது. கோடையில் உடல் சூட்டைத் தணித்து உடலைச் சீராக வைத்துக் கொள்ள உதவுகிறது. சளி பிடித்து இருக்கும்போது சுட கூழ் மக்களால் விரும்பி உண்ணப்படுகிறது  
சத்துமாவு கூழ் என்பது நவதானியங்களை ஒன்ற சில விகிதாசாரத்தில் ஒன்று சேர்த்து அரிது பின் அதனைச் சலித்து அதில் இருந்து செய்யப்படும் கூழ் ஆகும். இதைப் பெருபாலும் சத்துக் குறைபாடு உள்ளவர்களுக்கும் வளரும் குழந்தைகளும் உட்கொள்ள கொடுக்கப் படுகிறது  
பனிக்கூழ் என்பது சில வகை பழங்களைப் பிழிந்து அவற்றின் சாற்றை எடுத்து குளிரூட்டியில் வைத்து உருவாக்கப்படும் ஒரு சிற்றுண்டி. இது வெயில் காலங்களில் பெரிதும் விரும்பி உண்ணப் படும் பல வகை பழச்சாறு மட்டும் இன்றி பழங்களுடன் பாலாடை சேர்த்துத் தரப்படுகிறது. இவற்றை வணிக நோக்கில் பல நிறுவனங்கள் தயார் செய்து விற்பனை செய்து வருகின்றன. அவ்வாறு விற்கப்படுபவை நாம் வாங்கும் போது அவற்றின் காலவதியாகும் தேதி கண்டு வாங்க வேண்டும் என் என்றால் குளிர்ந்த நிலையில் இருக்கும் போது அதன் சுவையில் மாற்றம் தெரிவது இல்லை ஆனால் அவை காலாவதி ஆகி இருந்தால் பல பக்க விளைவுகளை ஏற்படுத்த வாய்ப்புகள் இருக்கின்றன. சில நிறுவனங்கள் பழச் சாற்றுக்குப் பதிலாக சில வேதிப்பொருட்கள் துணை கொண்டு அதே சுவை கொண்டு வந்து விடுகின்றன ஆகையால் கேழ்வரகு, சத்துமாவு கூழை போல் இந்தப் பனிக் கூழ் உடல் பிணிகளை தராமல் இருக்கும் என்று உறுதியாக கூற இயலாது.  
பனிக்கூழில் கொழுப்பு சத்து மிகவும் அதிகமாக உள்ளது பெரும்பாலும் 10 முதல் 16 சதம் கொழுப்பு பனிக்கூழில் இருக்கும் ஆகையால் தொடர்ந்து இதனை உண்பவர்கள் உடல் எடை அதிகரிக்க வைப்புகள் உள்ளன. அது மட்டும் மின்றி உடல் எடை அதிகரிப்பதால் பல நோய்களும் அவர்களைத் தாக்கும் அபாயம் உள்ளது . சர்க்கரை அளவும் இதில் அதிகமாக காணப்படுகிறது. அதனால் உடலில் பல கலோரிகள் கூடிக் கெட்ட கொழுப்பாக மாறும் வாய்ப்புகள் உள்ளன.  
உடல் எடை அதிகரிக்க ஆசைப் படுபவர்கள் பனிக்கூழை விரும்பி உண்ணலாம். மேலும் மட்டற்ற கூழ் வகைகளைப் போல இந்த பனிக்கூழை வீட்டில் அதிகமாக தயார் செய்வது இல்லை.  
பற்களை பிடுங்கி எடுக்க பட்டவுடன் அந்த இடத்தில வீக்கமும் வலியும் இருக்கும் அதனைக் குறைக்க இந்தப் பனிக்கூழை உண்ண மருத்துவர்கள் அறிவுறுத்துவார்கள். இந்தப் பனிக்கூழ் பல சுவைகளில் கிடைக்கும்
# மருந்துகளை மறுசுழற்சி செய்தல்

உபயோகப்படுத்தப்படாத மருந்துகளை பாதுகாப்பான ஏதோவொரு முறையில் தேவவைப்படும் மற்றொருவருக்கு உபயோகமுள்ள மருந்தாக மாற்றுவது **மருந்துகள் மறுசுழற்சி** (*Drug recycling*) எனப்படும். இது ஒரு சிறப்பு மருந்து நிறுவனம் மூலம் நடக்கும்.  
நுகர்வோர் மருந்தகங்களிலி்ருந்து பாிந்துரைக்கப்பட்ட மருந்துகளை பெற்றுக்கொள்வதையும், மருந்தகங்கள் நம்பகமான ஆதாரத்திலிருந்து மருந்துகள் கிடைப்பதையும் எதிர்பார்க்கிறார்கள்.மருந்து மறுசுழற்சி திட்டத்தில், நுகர்வோர் குறைவான கட்டுப்படுத்தப்பட்ட விநியோக சங்கிலி மூலம் மருந்துகளைப் பெறுவதால், இ வ்வகை மருந்துகளின் தரம் குறைவாக இருக்கும். மருந்து மறுசுழற்சி திட்டங்களின் ஆதரவாளா்களும் எதிா்ப்பாளா்களும் நுகா்வோருக்கு குறைவான கட்டுப்பாட்டு சங்கிலி முறையில் கிடைக்கக்கூடிய தரம் குறைவான மருந்துகளை எடுக்கும் நுகா்வோருக்கு விளையும் ஆபத்துகளை சீா்துாக்கிப் பாா்ப்பதில் வேறுபடுகின்றனா்.  
அமெரிக்காவின் பல்வேறு மாகாண அரசாங்கங்கள் மருந்து மறுசுழற்சி திட்டங்களை வழங்குகின்றன. 2010 ஆம் ஆண்டு கணக்குப்படி கனடாவிடம் அமெரிக்காவை விட குறைவான அளவில் மருந்து மறுசுழற்சி திட்டங்கள் இருந்தன.  
பல்வேறு அமைப்புகளும் அரசுகளும் மருந்து மறுசுழற்சித் திட்டங்ளை நிா்வகிக்க பல்வேறு வழிகளில் பரிசோதித்து வருகின்றன.பல மருந்து மறுசுழற்சி திட்டங்கள் நிபுணர்களிடமிருந்து மட்டுமே மருந்துகளை எடுத்துக் கொள்கின்றன, நோயாளிகளிடமிருந்து ஒருபோதும் எடுத்துக் கொள்வதில்லை.மருந்து மறுசுழற்சி திட்டங்கள் மருந்துகளை அழிக்கத் துடிக்கும் நுகா்வோா்களுக்காக வடிவமைக்கப்பட்டதல்ல.இந்த திட்டங்கள், மருந்துகள் மற்றும் தனிப்பட்ட பராமரிப்பு பொருட்கள் சுற்றுச்சூழலில் உண்டாக்கும் தாக்கத்தை குறைப்பதற்காக உருவாக்கப்பட்டவையல்ல.பொதுவாக அவர்கள் காலாவதியாகாமலும் திறக்கப்படாத பெட்டியில் உள்ள மருந்துகளை மட்டுமே பெற்றுக்கொள்வாா்கள். மறுசுழற்சி செய்யப்பட்ட மருந்துகளை மீண்டும் பயன்படுத்தும் போது, அவர்கள் மறுசுழற்சி திட்டத்தில் பங்கேற்க சிறப்பு தேவைகளை பூர்த்தி செய்யத் தயாராக இருக்கும் குறிப்பிட்ட மருந்தாளர்களிடம் மட்டுமே செல்கிறார்கள். வழக்கமாக, மருந்து இழப்பீடு இல்லாமல் நிதி திரும்பும்.  
SIRUM, "பயன்படுத்தப்படாத மருத்துவத்தை மறுபகிர்வு செய்வதற்கான உதவிகளுக்கான உதவிகளுக்கான" ஒரு சுருக்கமாகும், இது மருந்து மறுசுழற்சிக்கு பரிந்துரைக்கும் ஒரு இலாப நோக்கமற்ற அமைப்பாகும்.
# ஆரோக்கிய அன்னை தேவாலயம், வடுகர்பேட்டை

**ஆரோக்கிய அன்னை தேவாலயம், வடுகர்பேட்டை** என்பது வீரமாமுனிவரால் உருவாக்கப்பட்ட ஒரு தேவாலயம் ஆகும். இந்த தேவாலயமானது திருச்சி அரியலூர் நெடுஞ்சாலையில் 40 கி.மீ தொலைவில் உள்ள வடுகர்பேட்டையில் அமைந்துள்ளது. இவ்வூர் வீரமாமுனிவர், அருளானந்தர் ஆகியோர் வாழ்ந்த பெருமை பெற்றது. இந்த ஊர் திருச்சி மாவட்டத்தின் வேளாங்கண்ணி என்று அழைக்கப்படுகிறது. வெளிநாட்டிலிருந்து வீரமாமுனிவரால் கொண்டு வரப்பட்ட ஆரோக்கிய அன்னையின் சொரூபம் இந்த ஆலயத்தில்தான் உள்ளது. இந்த ஆலயத்தில் உள்ள மணி அருட்தந்தை மேத் சுவாமிகளால் பிரான்சு நாட்டில் இருந்து கொண்டு வரப்பட்டது. கி.பி. 1670-ஆம் ஆண்டில் திருச்சி நவாப் மன்னரால் அதிக நிலங்கள் இந்த ஆலயத்திற்கு மானியமாக அளிக்கப்பட்டது. புதிய ஆலயம் பக்தர்களின் வசதிக்காக விரிவுபடுத்தபட்டு 1977-ஆம் ஆண்டில் புனிதப்படுத்தப்பட்டது. அனைத்து மதத்தினரும் இவ்வாலயத்தில் உள்ள அன்னையை தரிசித்து வருகின்றனர்.
# முன்னாவல்கோட்டை

**முன்னாவல்கோட்டை** (*Munnavalkottai*) என்னும் கிராமம், இந்திய நாட்டின், தமிழ்நாடு மாநிலத்தின், திருவாரூர் மாவட்டம், நீடாமங்கலம் வட்டத்தில் அமைந்துள்ளது.
# முன்னாவல்கோட்டை

## புவியியல் அமைப்பு

முன்னாவல் கோட்டையின் முகப்பின் அளவு 28 மீட்டர் ஆகும். மேற்கில் 7 கிலோமீட்டர் தொலைவில் நீடாமங்கலமும், வடக்கில் 19 கிலோமீட்டர் தொலைவில் மன்னார்குடியும், தெற்கில்31 கிலோமீட்டர் தொலைவில் கும்பகோணமும்,கிழக்கில் தஞ்சாவூரும்,மேற்கில் 36 கிலோமீட்டர் தொலைவில் திருவாரூரும் எல்லைகளாக உள்ளன.  
[[திருவாரூர்], தஞ்சாவூர்மாவட்டங்களின் எல்லையில் இவ்வூர் அமைந்துள்ளது. மேலும், இங்குக் கிளை அஞ்சலகம் ஒன்று காணப்படுகிறது. இவ்வூர் கோவில்வெண்ணி துணை அஞ்சலகத்தின் கீழ் செயல்பட்டு வருகிறது. முன்னாவல்கோட்டையைச் சுற்றி கிழக்கில் கொரடாச்சேரி, மேற்கில் அம்மாப்பேட்டை, வடக்கில் குடவாசல், தெற்கில் மன்னார்குடி ஆகிய வட்டங்கள் அமையப்பெற்றுள்ளன.
# முன்னாவல்கோட்டை

## மக்கள் தொகை

2011 ஆம் ஆண்டு மக்கள்தொகை கணக்கெடுப்பின்படி, முன்னாவல்கோட்டை கிராமத்தின் மொத்த மக்கள்தொகையின் எண்ணிக்கை 947 ஆகும். இதில் ஆண்கள் 48 விழுக்காட்டினர் ஆவர். பெண்கள் 52 விழுக்காட்டினர் ஆவர். இக்கிராமத்தின் எழுத்தறிவு சராசரி அளவு 72% ஆகும். ஆண்கள் எழுத்தறிவு விகிதம் 79% ஆகவும் பெண்கள் எழுத்தறிவு விகிதம் 65% ஆகவும் உள்ளது. அதுபோல், 2011 ஆம் ஆண்டின் மக்கள்தொகை கணக்கெடுப்பின்படி, மொத்த மக்கள்தொகையில் ஆறு வயதிற்கு கீழுள்ளோர் பத்து விழுக்காட்டினராகக் காணப்படுகின்றனர்.
# முன்னாவல்கோட்டை

## பள்ளிகள்

- அரசு மேனிலைப் பள்ளி, முன்னாவல்கோட்டை.
- ஊராட்சி ஒன்றியத் தொடக்கப்பள்ளி
# முன்னாவல்கோட்டை

## கோவில்கள்

- இக்கிராமத்தின் வடக்கு வாயிலின் வலப்புறத்தில் காளகத்தீசுவரர் ஆலயம் அமைந்துள்ளது.
- ஓலைகொண்ட அய்யனார் கோவில்
# முன்னாவல்கோட்டை

## அரசியல்

தஞ்சாவூர் மக்களவைத் தொகுதியின் மன்னார்குடி சட்டமன்ற தொகுதியில் முன்னாவல்கோட்டை உள்ளது.
# தவளை மீன்

**தவளை மீன்** (*Frogfish*) ஆன்டெனாரிடே குடும்பத்தின் சோம்பேறித் தூண்டில் மீன் வகைப்பாட்டைச் சேர்ந்த ஒரு மீன் வகையாகும். இவ்வகை மீன் பொதுவாக ஆழமற்ற வெப்பமண்டல நீரில் காணப்படும். இத்துணைவரிசையில் நான்கு வகை மீன் குடும்பங்கள் அடங்கியுள்ளன. இவ்வகை மீன்கள் பெரிய வாய்கள் மற்றும் பெரும்பாலும், முட்கள் நிறைந்த தோல்கள் கொண்ட கட்டியான மீன்களாக இருக்கும். இம்மீனின் நீளம் 30 செ.மீ அளவுக்குள் இருக்கும். இஸ்டிரியோ என்ற சில தவளை மீன்கள் எதிரியின் கண்களுக்கு எளிதில் புலப்படாமல் கடற்பாசி முட்டைகள் போன்றிருக்கும். இம்மீன்கள் சாா்காசாக் கடலிருந்து மிதந்து வடக்கு வளைகுடா நீரோட்டத்தினை நோக்கிச் செல்லும். இவை சுற்றுப்புறச் சூழ்நிலைகளோடு தம்மை ஒன்றுபடுத்தி வாழும் இயல்புடையவை. உடலில் பலவிதத் தோல் மடிப்புகளையும் பலவித வண்ணமுடைய தோல்களையும் உண்டாக்கி கடற்பாசிக்குள் மறைந்து வாழும்.
# மம்தா சர்மா (அரசியல்வாதி)

**மம்தா சர்மா** (*Mamta Sharma*) இந்தியாவைச் சேர்ந்த ஓர் அரசியல்வாதியும் தேசிய மகளிர் ஆணையத்தின் முன்னாள் தலைவரும் ஆவார்.  
மம்தா சர்மா 1998 மற்றும் 2003 ஆம் ஆண்டு இந்திய தேசிய காங்கிரசு கட்சியின் சார்பாக இராசத்தான் மாநிலம் பூந்தி தொகுதியில் போட்டியிட்டு வெற்றி பெற்று இராசத்தான் சட்டமன்றத்தில் இரண்டு முறை உறுப்பினராக இருந்தார்.
# ராம் நிவாஸ் கோயல்

**இராம் நிவாஸ் கோயல்** (*Ram Niwas Goel*) 2015 ஆம் ஆண்டு முதல் தில்லி சட்டமன்றத்தில் உறுப்பினராக உள்ள இந்திய அரசியல்வாதி ஆவார். இவர் ஆம் ஆத்மி கட்சியில் உறுப்பினராக உள்ளார். இவர் தில்லி சட்டமன்றத்திற்கு சாதரா தொகுதியிலிருந்து தேர்ந்தெடுக்கப்பட்டார். தற்போது டெல்லி ஆறாவது சட்ட மன்ற சபாநாயகர் ஆவார்.
# ராம் நிவாஸ் கோயல்

## ஆரம்ப வாழ்க்கை மற்றும் கல்வி

இராம் நிவாஸ் கோயல் 1948 ஆம் ஆண்டு ஜனவரி 5 ஆம் தேதி அரியானாவிலுள்ள சஃபிடோன் மண்டி என்ற ஊரில் ஒரு வணிகர் குடும்பத்தில் பிறந்தார். கோயல் 8 உடன்பிறப்புகளில் மூத்தவர் (5 சகோதரர்கள் & 3 சகோதரிகள்) ஆவார். 1964 ஆம் ஆண்டில், இவர்களது குடும்பம் தில்லிக்கு மாற்றப்பட்டது. ஹரியானா மற்றும் தில்லி ஆகிய இடங்களில் அவர் இடைநிலைக்கல்வி கற்றார். பின்னர் வணிகவியலில் இளங்கலைப் பட்டத்தை ஹான்ஸ் ராஜ் கல்லூரியில் சேர்ந்தார். அவர் நலிந்த பிரிவினருக்கான கல்வி மற்றும் சுகாதாரம் தொடர்பான சமூகச் செயல்பாடுகளில் தீவிரமாக ஈடுபட்டுள்ளார்.
# ராம் நிவாஸ் கோயல்

## அரசியல் வாழ்க்கை

23-02-2015 அன்று இராம் நிவாஸ் கோயல் டெல்லி சட்டசபை சபாநாயகராக தேர்ந்தெடுக்கப்பட்டார். டெல்லி ஆறாவது சட்டசபைத் தேர்தலில் எம்.எல்.ஏ. பதவி வகித்தார், அவரது இரண்டாவது பதவி மற்றும் ஆம் ஆத்மி கட்சியின் உறுப்பினராக உள்ளார். அவர் டெல்லி சட்டசபை தேர்தலில் 11,731 வாக்குகள் வித்தியாசத்தில் பாரதிய ஜனதா கட்சியின் ஜிதேந்தர் சிங் ஷண்மையை தோற்கடித்தார். 1993 ல், முதல் தில்லி சட்டசபை தேர்தலுக்காக அவர் பாரதிய ஜனதா கட்சி வேட்பாளராக தேர்தலில் போட்டியிட்டுத் தேர்ந்தெடுக்கப்பட்டார்.
# இலக்கம் அருவி

**இலக்கம் அருவி** (*Lakkom Falls*) இந்தியாவின் கேரள மாநிலத்தின் இடுக்கி மாவட்டத்தில் உள்ள மறையூர் அருகே அமைந்துள்ள ஒரு சுற்றுலாத்தலமாகும். இரவிகுளம் தேசியப் பூங்காவின் ஒரு பகுதியாகவும், பாம்பார் ஆற்றின் முக்கிய கிளை நதிகளில் ஒன்றாகவும் இருக்கும் இரவிகுளம் ஓடையின் ஒரு பகுதியாக இந்த அருவிகள் உள்ளன.
# இலக்கம் அருவி

## இருப்பிடம்

மூணாறில் இருந்து 30-35 தொலைவில் அமைந்துள்ள இலக்கம் அருவி, மூணாறில் இருந்து உடுமலைப்பேட்டை செல்லும் வழியில் உள்ளது. உடுமலைப்பேட்டைக்கு ஒரு பேருந்தில் செல்லலாம் அல்லது மூணாரிலிருந்து உள்ளூர் வாடகை வாகனம் எடுத்தும் இங்கு செல்லலாம். மாநில நெடுஞ்சாலை எண் 17 இல் அருவி உள்ளது.
# இலக்கம் அருவி

## பிற தகவல்கள்

இலக்கம் அருவியை காலை 8:00 மணி முதல் மாலை 5:00 மணி வரை பார்வையிடலாம். பார்வையாளர்கள் நுழைவுக் கட்டணமாக ₹20 செலுத்த வேண்டும். புகைப்படக் கருவிகளுக்கு தனிக் கட்டணம் இல்லை.
100 ரூபாய் கட்டணத்தில் இலக்கம் அருவியில் வழிகாட்டப்படும் மலையேற்றத் திட்டம் ஒன்றும் உள்ளது. இதன் மூலம் நீர்வீழ்ச்சிகளுக்கு அருகில் மலையேற்றம் செய்யலாம்.
# பல்லவர் கால அளவைகள்

**பல்லவர் கால அளவைகள்** என்பவை பல்லவ நாட்டில் நிலவிய அளவை முறைகளைக் குறிக்கும். பல்லவர் ஆட்சிக்குட்பட்ட பரப்பில் நிலம் முழுவதும் செவ்வையாக அளவைபெற்று இருந்தது. இன்ன பகுதி நிலங்கள் வியற்றைவ என்று முடியும் பெற்றிருந்தன. நில அளவைக் கணக்குகளையும் வாி அளவை முதலிய கணக்குகளையும் சிற்றுாா்- பேரூா் அரசியல் அலுவலாளா் வைத்திருந்தனர். *பழம் பிரம்மதேயம் இருபத்து நாலு வேலியும் நீக்கி* என வரும் பட்டயத் தாெடரானது, பல்லவா் ஆட்சியில் நில அளவைக்கணக்கு முதலியன உண்டு என்பதைத் தெளிவாக உணர்த்துகிறது. ஒரு குறிப்பிட்ட நிலத்தை அளந்ததும் கள்ளியும் கல்லும் நட்டு எல்லை வகுத்தல் அக்காலப் பழக்கமாக இருந்தது.
# பல்லவர் கால அளவைகள்

### நீட்டல் அளவை

நீட்டல் அளவையில் கலப்பை, நிவா்த்தம், பட்டிகா, பாடகம் என்னும் நான்கு அளவைகள் பல்லவா் ஆட்சியில் இருந்தன.
# பல்லவர் கால அளவைகள்

### நீட்டல் அளவை

#### கலப்பை

இரண்டு எருதுகள் பூட்டப்பெற்ற ஒரு கலப்பையைக் கொண்டு குறிப்பிட்ட ஒரு நேரத்தில் ஒருவன் உழும் நிலத்தின் அளவு 'கலப்பை' எனப்பட்டது.
# பல்லவர் கால அளவைகள்

### நீட்டல் அளவை

#### நிவா்த்தனம்

ஒருவன் ஒரு குறிப்பிட்ட நேரத்திற்குள் சுற்றி நடந்து புறப்பட்ட இடத்தை அடைந்தவுடன் அவனால் எல்லை கோலப்பட்ட நில அளவே *நிவா்த்தனம்* எனப்பட்டது. பிற்காலத்தில் 200 சதுர முழம்கொண்ட நிலபரப்பே 'நிவா்த்தனம்' எனப் பெயா்பெற்றது
# பல்லவர் கால அளவைகள்

### நீட்டல் அளவை

#### பட்டிகா (பட்டி)

பட்டிகா என்பது ஆட்டை ஓா் இடத்தில் கட்டி அதன் கயிற்றின் உதவியால் சுற்றும் அளவையுடைய நிலப்பகுதியே ஆகும்.
# பல்லவர் கால அளவைகள்

### நீட்டல் அளவை

#### பாடகம்

பாடகம் என்பது 240 குழிகொண்ட நிலமாகும். பிற்காலப் பட்டயங்களிலும் கல்வெட்டுகளிலும் 'வேலழ குழி' என்பன நில அளவைகளாக் காண்கின்றன. குழி என்பது 144 சதுர அடி முதல் 576 சதுர அடிவரை நாட்டுக்கேற்ப வழங்கப்பெற்றது. நிருபதுங்கள் காலத்தில் ஒரு குழி 81 சதுர அடி அளவை உடையதாக இருந்தது. இந்த அளவைகளோடு 1. நாலு காண்கோல் 2. பன்னிரு வாண்கோல் 3. பதினாறு சாண்கோல் முதலிய நீட்டல் அளவைகள் இருந்தது.
# பல்லவர் கால அளவைகள்

## நிறுத்தல் அளவை

கழஞ்சு, மஞ்சாடி என்பன பொன் முதலியன நிறுக்கும் அளவைகள், கழஞ்சி என்பது பல பட்டயங்களில் காணப்படும் அரசாங்க அளவை ஆகும். *கழஞ்சி*ன் பன்னிரண்டில் ஒரு பாகம் *மஞ்சாடி* ஆகும். பட்டயங்களில், கழஞ்சிற்கு வட்டி குறிப்பிட்டபோது மஞ்சாடி அளவை குறிப்பிடப்பட்டுள்ளது.